লিনাক্স
১৯৮৩ সালে রিচার্ড স্টলম্যান গ্নু প্রকল্প প্রতিষ্ঠা করেন। গ্নু প্রকল্পের উদ্দেশ্য ছিল পুরোপুরি বিনামূল্যের সফটওয়্যার ব্যবহার করে একটি পূর্ণাঙ্গ ইউনিক্স-সদৃশ অপারেটিং সিস্টেম তৈরি করা। ৯০-এর দশকের শুরুর দিকেই গ্নু এই অপারেটিং সিস্টেমের প্রায় সমস্ত দরকারি উপাদানগুলো বানাতে বা সংগ্রহ করতে সক্ষম হয়। উপাদানগুলোর মধ্যে ছিল বিভিন্ন কোড লাইব্রেরি, কম্পাইলার, টেক্সট সম্পাদক (টেক্সট এডিটর), একটি ইউনিক্স-সদৃশ খোলস (শেল), এবং আরও অন্যান্য সফটওয়্যার। কিন্তু একটি গুরুত্বপূর্ণ উপাদান তখনও বাকি ছিল, আর তা হল কার্নেল - অপারেটিং সিস্টেমটির নিম্নতম স্তরের উপাদান বা ভিত্তি।
গ্নু ন্যানো
গ্নু ন্যানো ইউনিক্স-সদৃশ কম্পিউটার ব্যবস্থা বা অপারেটিং সিস্টেমের জন্যে কমান্ড-লাইন ইন্টারফেসের একটি লেখা সম্পাদক। এটি পিকো লেখা সম্পাদককে অনুকরণ করে, যেটি পাইন ইমেইল সম্পাদকের একটি অংশ।
তবে ন্যানো পিকোর মত হলেও এটি গ্নু জেনারেল পাবলিক লাইসেন্সের অধীনে নিবন্ধিত। ১৯৯৯ সালে ক্রিস অ্যালেগ্রেটা কর্তৃক ফ্রি সফটওয়্যার হিসেবে প্রকাশ পাওয়া প্রোগ্রামটি ২০০১ সালে গ্নু প্রকল্পের অংশে পরিণত হয়।